बाइपोलर डिसौर्डर क्या है?
बाइपोलर शब्द का अर्थ है दो चरम सीमाएँ।
दुनिया भर में बाइपोलर डिसौर्डर से परेशान करोड़ों लोगों के लिए,
जीवन दो अलग-अलग वास्तविकताओं के बीच बंटा है -
हर्ष और उदासी।
हालांकि बाइपोलर डिसौर्डर के कई रूप हैं,
हम इनमें से कुछ रूपों को देखेंगे।
टाइप 1 में बहुत हर्ष के साथ बहुत मंदी की भावना रहती है जबकि
टाइप 2 में कम समय के लिए चरम खुशी के साथ साथ
लंबे समय तक उदासी महसूस होती है।
इन दोनों अवस्थाओं के बीच झूलने वाले किसी व्यक्ति के लिए,
एक स्वस्थ जीवन जीने के लिए जरूरी संतुलन खोजना असंभव लग सकता है।
टाइप 1 की चरम ऊँचाइयों को उन्मत्त घटना के नाम से जाना जाता है,
और उनसे व्यक्ति चिड़चिड़ा बन सकता है या अजेय महसूस कर सकता है।
लेकिन ये हर्षोल्लास सामान्य खुशी के भावनाओं से अधिक हावी होता है, और
परेशान करने वाली लक्षणों का कारण बनता है, जैसे बेरोक
विचार आना, नींद न आना,
तेज़ी से बोलना,
जिद्द में कुछ कर बैठना,
और जोखिम भरे हरकत करना।
इलाज के बिना, ये अक्सर होते हैं, और बहुत ज्यादा तीव्र होते हैं,
और लंबे समय तक रहते हैं।
बाइपोलर डिसौर्डर का निराशावाद अलग प्रकार से प्रकट होता है -
मंदी महसूस होना,
शौकों में दिलचस्पी कम होना,
भूख में बदलाव,
बेकार या अत्यधिक दोषी महसूस करना,
बहुत अधिक या बहुत कम सोना,
बेचैनी या सुस्ती,
या आत्महत्या के बारे में बारबार सोचना।
दुनिया भर, लगभग एक से तीन प्रतिशत वयस्क
में इस तरह के लक्षण दिखाई देते हैं,जो बाइपोलर डिसौर्काडर के ओर संकेत करते हैं।
इनमें से अधिकांश लोग क्रियाशील हैं, समाज के सदस्य हैं,
और उनके जीवन, पसंद और नाते-रिश्ते
इस डिसौर्डर से तय नहीं होते,
लेकिन फिर भी, कईयों के लिए, इसके नतीजन समस्याएँ होतीं हैं।
ये बीमारी शैक्षिक और पेशेवर काबिलियत,
रिश्ते,
आर्थिक स्थिरता,
और व्यक्तिगत सुरक्षा को कमज़ोर कर सकती है।
तो बाइपोलर डिसौर्डर किससे होता है?
शोधकर्ता सोचते हैं कि मस्तिष्क की जटिल वायरिंग की एक प्रमुख भूमिका है।
स्वस्थ दिमाग न्यूरॉन्स के बीच मजबूत संबंध बनाए रखते हैं, और यह
दिमाग के निरंतर सफाई के प्रयासों से हो पाता है, जब इस्तेमाल न होने वाले
या खराब तंत्रिका कनेक्शनों को निकाल दिया जाता है।
यह प्रक्रिया महत्वपूर्ण है, क्योंकि हमारे तंत्रिका हमें राह दिखाते हैं
हमारे हर एक काम के लिए ।
कार्यात्मक मैग्नेटिक रेसोनन्स इमेजिंग का उपयोग करके,
वैज्ञानिकों ने पता लगाया है कि बाइपोलर डिसौर्डर से ग्रस्त लोगों का दिमाग
सफाई का काम उतने कुशलता से नहीं कर पाता है।
इसका मतलब है कि उनके न्यूरॉन्स भटक कर
एक ऐसा जाल बनाते हैं, जिससे राह तय करना असंभव है।
सिर्फ अस्पष्ट संकेत होने के कारण,
बाइपोलर डिसौर्डर से ग्रस्त लोग अजीब खयाल और हरकतें पालते हैं।
और, मानसिक रोग के संकेत जैसे
अव्यवस्थित बोल और व्यवहार,
भ्रमिक विचार,
बेवजह का खौफ
और मतिभ्रम
बाइपोलर डिसौर्डर के चरम हिस्सों में उभर सकते हैं।
डोपामाइन नामक न्यूरोट्रांसमीटर के बहुत अधिक होने से वजह से ये हो सकता है।
लेकिन इन जानकारियों के बावजूद, हम बाइपोलर डिसौर्डर को एक वजह तक सीमित नहीं कर सकते।
हकीकत में, यह एक जटिल समस्या है।
उदाहरण के लिए, दिमाग का अमिगडाला सोच,
लंबी याददाश्त और
भावनाओं को समझने के लिए जरूरी है।
दिमाग में, जेनेटिकस और सामाजिक आघात जैसे बहुत अलग कारणों से
असामान्यताएं पैदा होते हैं, और बाइपोलर डिसौर्डर के लक्षण को उत्तेजित कर सकते हैं।
यह परिवारों में देखी जाती हैं,
इसलिए हम जानते हैं कि जेनेटिक्स का इससे बहुत सम्पर्क है।
लेकिन इसका मतलब यह नहीं है कि सिर्फ एक बाइपोलर जीन है।
असलियत में, बाइपोलर डिसौर्डर होने की संभावना, बहुत सारे जीनों के
बीच परस्पर क्रिया से प्रभावित होती है, और यह एक जटिल नुस्खा है
जिसे हम अभी भी समझने की कोशिश कर रहे हैं।
इसके कारण जटिल हैं,
और इसलिए, बाइपोलर डिसौर्डर का निदान करना और उसके साथ जीना एक चुनौती है।
इसके बावजूद, इस डिसौर्डर पर काबू पाया जा सकता है।
लिथियम जैसी कुछ दवाएं जोखिम भरे विचारों और व्यवहारों पर नियंत्रण करके मानसिक
स्थिति को स्थिर रखने में मदद कर सकती हैं।
मन को स्थिर करने वाली ये दवाएं दिमाग में असामान्य गतिविधि को कम करके काम करती हैं,
जिससे अच्छे तंत्रिका कनेक्शन मजबूत होते हैं।
अन्य अक्सर इस्तेमाल की जाने वाली दवाओं में एंटीसाइकोटिक्स शामिल हैं,
जो डोपामाइन के प्रभाव को बदल देते हैं,
और इलेक्ट्रोकोनवल्सिव थेरेपी,
जो दिमाग में नियंत्रित झटके की तरह काम करती है, जो
कभी-कभी आपातकालीन उपचार जैसे इस्तेमाल की जाती है।
कुछ रोगी इलाज मना कर देते हैं, क्योंकि
उन्हें डर है कि ये उनकी भावनाओं को मंद करेगा
और उनकी रचनात्मकता को नष्ट कर देगा।
लेकिन आधुनिक मनोरोग सक्रिय रूप से इससे बचने की कोशिश कर रहा है।
आज, डॉक्टर मरीज़ों के साथ, हर मरीज़ के जरूरत के मुताबिक
इलाज और उपचारों का मेल तय करते हैं
जिससे मरीज़ अपनी पूरी संभव क्षमता के साथ जी सकें।
और उपचार से परे, बाइपोलर डिसौर्रडर से ग्रस्त लोग और भी आसान
बदलावों से बहुत लाभ पा सकते हैं।
इनमें शामिल है नियमित व्यायाम ,
अच्छी नींद की आदतें,
नशीले पदार्थों और मदिरा से संयम,
और परिवारवालों और दोस्तों की स्वीकृति और सहानुभूति ।
याद रखें, बाइपोलर डिसौर्डर एक चिकित्सा स्थिति है,
वह किसी व्यक्ति की गलती नहीं,
उनकी एकमात्र पहचान नहीं,
और इसे नियंत्रित किया जा सकता है,
अंदर से काम करने वाले चिकित्सा उपचारों से,
बाहर से दोस्तों और परिवार के स्वीकृति और समझने से,
और खुद बाइपोलर डिसौर्डर वाले लोगों का सशक्त बनने से, ताकि वे
अपने जीवन में संतुलन पा सकें ।